自贊
作者：孟珙
朝代：宋

paragraphs: 老拙愛游戲，忙裏放癡憨。
正當恁麽持，無處見無庵。
混沌庵之基，大朴庵之梁。
大始庵之柱，大極庵之枋。
西儀庵之戶，三才庵之房。
四象庵之壁，八卦庵之窗。
白雲庵之頂，清風庵之牆。
誰人運斤斧，大匠曰羲黄。
明月爲伴侶，萬古共如常。
欲知我富貴，秋水接天長。
水雲不到處，一片玉壺光。